გასპარ ქართველი
გასპარ ქართველი (გ. 1701, ვარშავა) — ქართველი დიპლომატი. დაახლოებული იყო ქართლის მეფე გიორგი XI-თან. მონაწილეობდა ირანის ხელისუფლების მიერ დასავლეთ ევროპაში მოწყობილ ელჩობაში, რ-იც მიზნად ისახავდა ოსმალთა საწინაღმდეგო კოალიციის შექმნას და რომელსაც ისპაჰანელი კათოლიკე ეპისკოპოსი ელიასი ხელმძღვანელობდა. 1700 წელს გასპარი მოსკოვში შეხვდა იქ მყოფ არჩილ მეფეს, რომლის შუამდგომლობით რუსეთის მეფე პეტრე I-მა ხელი შეუწყო ელჩობის დასავლეთ ევროპაში გამგზავრებას, მაგრამ გასპარს არ დასცალდა. ის 1701 გარდაიცვალა ვარშავაში.